Antoine de Saint-Exupery, MALI PRINC

Na kraju rada ćeš upoznati:

alegorija kao stilskom figura; alegorijska pripovijetka, umjetnička bajka

PORUKA KNJIŽEVNOG DJELA ČITATELJU: **Čovjek samo srcem dobro vidi. Bitno je očima nevidljivo.**

BIOGRAFIJA PISCA

Antoine de Saint-Exupéry je francuski pisac koji je *Malog princa* napisao prvenstveno za djecu, ali je knjiga zapravo namijenjena odraslima. Zanimljivo je da je autor *Malog princa* bio pilot, a taj podatak možemo povezati s početnim dijelom knjige gdje se autorskom pripovjedaču pokvario avion u pustinji Sahari

VRSTA KNJIŽEVNOG DJELA

*Mali princ* se može definirati kao pripovijetka i/ili bajka po obilježjima tih književnih vrsta.

**BAJKA**- književno djelo u kojem je osnovni element čudesno ( fantastično). Radnju često zapliću čudesni predmetii čarobne sile, likovi su vile, patuljci, zmajevi…Dobro na kraju uvijek pobjeđuje zlo

**MODERNA BAJKA-** kraće prozno djelo. Obrađuje teme iz suvremenog života čovjeka. Glavni likovi su u potrazi za životnim smislom i progovaraju o sredini u kojoj žive.

TEMA DJELA

Priča o autorovoj čežnji da pobjegne iz svijeta odraslih i da potraži utočište u svijetu djetinjstva. Ova je bajka usmjerena protiv svijeta odraslih koji je ružan, apsurdan i neprihvatljiv. To je osuda svijeta gdje odjeća čini čovjeka, osuda svijeta bez ljubavi za čovjeka, ali s ljubavlju za brojke, strah pred svijetom u kojem ljudi nemaju vremena za ljude, bijeg od nemaštovitog svijeta.

*Mali princ* lijepa je maštovita, ali i vrlo tužna priča.

GLAVNI MOTIVI U DJELU

**PRISJETITE SE !** stilske figure - **simbol i alegorija**.

**Simbol**- znak koji označuje neki pojam

**Alegorija**- način prenesenog izražavanjau kojem se preneseno značenje ostvaruje u cijelom djelu. Najčešće takav tekst možemo čitati i doslovno i preneseno.

MOTIVI:

**baobab**- korov koji može uništiti vrijedne biljke i onesposobiti plodno tlo ( istražite što je u prirodi baobab)

Pisac poručuje: *Djeco! Čuvajte se baobaba!* upravo zato što je baobab simbol. U prenesenom značenju možemo ga tumačiti kao zloću i ljudsku izopačenost.

**ljudi koje je Mali princ susretao na planetima-**

u svojim susretima s usamljenim stanovnicima malih planeta upoznaje negativnosti svijeta odraslih.

1. kralj bez podanika - Autor je u ovom slučaju izvrgnuo podsmijehu težnju za vladanjem i zapovijedanjem, a narugao se i paradoksima društvenih ustanova koje postaju same sebi svrhom

2. hvalisavi uobraženik

3. pijanac

4. poslovan čovjek

5. nažigačem

6.znanstvenik zemljopisac

7. na Zemlju, gdje se nalazi veliki broj kraljeva, zemljopisaca, pijanaca i uobraženih ljudi.

Tražeći prijatelja na Zemlji, Mali princ spoznaje da je njegov osjećaj usamljenosti opća bolest među ljudima:

*Čudna li planeta! – pomisli. Sav je suh, sav šiljast, i slan. A ljudi nemaju mašte. Ponavljaju što im se kaže…*

**ruža** - također simbol, simbol ljubavi i ljepote

Shvatio je da njegova ruža nije jedinstvena u svemiru. Pustinjska lisica brzo ga je umirila razjasnivši mu u čemu je razlika između stotina ruža i one jedine na njegovu planetu.

Zaključak je da je ona za njega pripitomljena ruža. To je učinila riječima:

*Ti si za mene još samo dječak sličan stotinama tisuća drugih dječaka. I nisi mi potreban. A ni ja tebi nisam potrebna. Ja sam za tebe samo lisica nalik na stotinu tisuća lisica. Ali ako me pripitomiš, bit ćemo potrebni jedno drugome.*

*Ti ćeš za mene biti jedini na svijetu. Ja ću za tebe biti jedina na svijetu…*

Lisica je ta koja Malom princu povjerava veliku tajnu:

***Dobro se vidi samo srcem. Bitno je očima nevidljivo.*** *Vrijeme što si ga posvetio svojoj ruži čini tu ružu toliko dragocjenom.*

Mali princ nakon toga shvaća da se mora vratiti na svoj planet i brinuti se o ruži.

**pilot**

Odrasla osoba koja svoju priču nije ispričao odraslima jer oni nikada neće razumjeti od kakve važnosti može biti pitanje je li ovca pojela ružu. Kao dječak nacrtao je crtež udava kako proždire slona.

Odrasli nisu shvatili!

SINTEZA DJELA

Ovo je fantastična bajka o životu gdje se ne gleda očima nego srcem.

Mali princ alegorijska pripovijetka jer pomoću alegorije pripovijeda o čovjekovu životu, ljubavi,

prijateljstvu i usamljenosti. Mali princ može se definirati i kao moderna bajka što možemo zaključiti po likovima i sadržaju, po stilu.

Ova bajka zapravo kazuje suvremenom čovjeku gdje mu je izlaz iz samljenosti: u putu k drugome te u prijateljstvu i ljubavi.

Pozdravlja vas nastavnica Anela!